  Туспуктэм: Руслан Нуриахметов Майя Бывальцева 10-тӥ оштолэзьысен 30-тӥ инвожоозь Удмуртиын тылпулэсь утиськонъя нимысьтыз режим быдэсъяськоз. Пуктэт (поставновление) улосвыл тӧролэн но кивалтэтлэн нимылко сайтазы шараямын. Пуктэт кужымаз луон дыръя кӧс турынэз, вайёсты, жуг-жагез но мукетсэ сутыны, тылскемъёс лэсьтыны, тыл вылын сиён пӧраны уг яра. Тылпулэсь утиськон куронъёсты тӥям понна алон яке штраф чакламын: - нимаз адямиослы – 5-15 сюрс манет; - интыуж муртъёслы – 23-30 сюрс манет; - ужбергатӥсьёслы – 40-60 сюрс манет; - юридик огазеяськонъёслы – 300-400 сюрс манет. Тылпулэсь утиськонъя нимысьтыз режим быдэсъяськон вакытэ штрафъёслэн быдӟалызы ог кык поллы будэ. Нош куронъёсты чаклськытэмен сэрен адямио шагадӟонэ шедё ке, уголовной кылкутон улэ кыскыны быгатозы. Тегъёс: тылпу кышкыттэмлык Удмуртия  